**ZÁPISNICA**zo zasadnutia Komisie pre kvalitu na UCM v Trnave

25. 09. 2023

čas: 09:00 hod., zasadacia miestnosť č. 217 – Hajdóczyho ul.

**Program:**

1. Aktuálne problémy AR 2023/2024
2. Návšteva a posudzovanie SAAVŠ na UCM v Trnave
3. Rôzne
4. Záver

Prítomní: prof. PhDr. Ladislav Lenovský, PhD., PhDr. David Ivanovič, PhD., Mgr. Andrea Tománková, PhD., PhDr. Martina Bleščaková, PhD., PhDr. Jakub Bardovič, PhD., doc. Ing. Zdenko Stacho, PhD., Ing. Jana Štefánková, Ph. D., Mgr. Lukáš Kurajda, Mgr. Kristína Obúlaná

Ospravedlnení: doc. PhDr. Michal Lukáč, RNDr. Daniela Ondrejovič Chmelová, PhD., Mgr. Dáša Franič, PhD.

Otvorenie

Predseda komisie pre kvalitu UCM prorektor prof. Lenovský privítal prítomných a otvoril zasadnutie.

Ad 1)

Aktuálne problémy AR 2023/2024

Prorektor prof. Lenovský informoval prítomných o procese implementácie IS HAP (hodnotenie akademických pracovníkov). Implementácia HAP bola úspešne zrealizovaná na Inštitúte manažmentu UCM, ďalej bude implementácia pokračovať na ostatných súčastiach univerzity. Prorektor prof. Lenovský ďalej informoval o pripravovaných online stretnutiach v rámci implementácie HAP s cieľom oboznámenia pracovníkov súčastí o priebehu implementácie a komunikácie jednotlivých ukazovateľov za oblasti pokryté IS HAP - vzdelávanie, tvorivá činnosť s pracovníkmi Univerzity Palackého Olomouc a tvorcami IS HAP - doc. J. Talašovou a Dr. P. Holečkom. Prvé online stretnutie sa uskutoční v pondelok 2.10.2023 za prítomnosti prorektorov UCM a pracovníkov Oddelenia kvality. Druhé sa uskutoční sa uskutoční v piatok 6.10.2023 a na toto stretnutie budú prizvaní i zástupcovia fakúlt a inštitútu – prodekani súčastí zodpovední za jednotlivé oblasti.

Prorektor prof. Lenovský ďalej vyzval doc. Stacha (IM), aby informoval prítomných o priebehu implementácie HAP na Inštitúte manažmentu UCM. Doc. Stacho informoval, že prístup pracovníkov z UP v Olomouci bol počas implementácie HAP na IM na vysokej úrovni. Poverených zamestnancov IM najskôr podrobne informovali o HAP a o procese jeho implementácie, zamestnanci následne potrebné ukazovatele importovali do systému. Prorektor prof. Lenovský doplnil, že import dát sa prvotne realizuje ručne, v ďalších etapách by malo prísť k automatickému preklápaniu dát do HAP.

Ad 2)

Návšteva a posudzovanie SAAVŠ na UCM v Trnave

Prorektor ďalej informoval o návšteve pracovnej skupiny SAAVŠ, v rámci ktorej prebehla komunikácia s Dr. Žemličkovou, ktorá pripravuje harmonogram posudzovania na UCM v Trnave. Prorektor prof. Lenovský informoval, že pracovná skupina SAAVŠ si vyžiadala prístupy do AIS a sharepoint, prístupy im boli vytvorené. Dr. Žemličková predbežne avizovala, že site visit – návšteva na mieste hodnotiteľov agentúry bude prebiehať v termínoch 6.11 až 10.11.2023. V termíne 7.11. 2023 by mala pracovná skupina posudzovať vnútorný systém kvality UCM v Trnave a jednu z fakúlt, v stredu 8.11.2023 by mali byť posudzované dve fakulty a vo štvrtok 9.11.2023 tak isto dve fakulty. Prorektor prof. Lenovský informoval, že pracovná skupina bude vyžadovať osobné stretnutie so zástupcami fakúlt, osobami zodpovednými za ŠP, ale i so študentmi, presné informácie však budú poskytnuté vedeniu univerzity a fakúlt až po doručení oficiálneho harmonogramu posudzovania. Prorektor ešte doplnil, že výnimočne, ak nebude možná osobná účasť, v neprítomnosti požadovaných zamestnancov univerzity a fakúlt je žiadaná ich online participácia.

Prorektor prof. Lenovský ďalej informoval, že v rámci pravidiel posudzovania bude z každého študijného odboru vybraný jeden študijný program v každom stupni. Prorektor prof. Lenovský vyzval prítomných, aby informácie publikované na web stránkach súčastí, ktoré budú potrebné k posudzovaniu, podľa možností skontrolovali a aktualizovali. Taktiež vyzval prodekanov pozrieť a skontrolovať informácie na univerzitnej web stránke, v prípade potreby treba upozorniť na korekciu - hlavne sekciu Politika kvality, či sú tam aktuálne korektné údaje z fakúlt, prípadne zaslať relevantný odkaz/dokument na odd. kvality na výmenu. Takisto to platí i pre portál vsk.sk, kde sú vkladané rôzne druhy dokumentov a správ a prelinkov.

Ad 3)

Rôzne

Prorektor prof. Lenovský informoval prítomných o procese vytvárania procesných máp. V ostatných dňoch boli na webe VSK zverejnené prvé procesné mapy, ktoré spracovala Dr. Štefánková s vlastníkmi procesov (prorektori). V priebehu troch rokov by mali byť vytvorené procesné mapy všetkých hlavných procesov a neskôr riadiacich a podporných procesov. Prorektor prof. Lenovský upozornil na význam procesných máp a kariet procesov pre lepšiu orientáciu a plynulejší postup pri realizácii procesov.

Prorektor prof. Lenovský ďalej informoval o aktuálnom procese tvorby strategického materiálu Stratégia zabezpečovania a rozvoja kvality vysokoškolského vzdelávania na UCM v Trnave. Po vytvorení konceptu bude materiál zaslaný na pripomienkovanie členom Komisie kvality.

Prorektor Lenovský následne informoval prítomných o externej expertíze kvality na UCM, ktorú spracovali odborníci na kvalitu vysokoškolských inštitúcií z Českej republiky a SR v rámci projektu [**Podpora vnútorného systému zabezpečovania kvality vysokoškolského vzdelávania na UCM**](https://www.ucm.sk/sk/podpora-vnutorneho-systemu-zabezpecovania-kvality-vysokoskolskeho-vzdelavania-na-ucm/). Hodnotiaca a expertná správa reálne hodnotí súčasný stav implementácie vnútorného systému kvality na UCM, pozostáva z 3 častí - popisuje súlad aktuálne nastavených štandardov zabezpečovania kvality na UCM s národnými štandardami Slovenskej akreditačnej agentúry pre vysoké školstvo a európskymi štandardami ESG, v druhej časti na základe analýzy aktuálneho stavu sú prezentované odporučenia k zlepšovaniu systému zabezpečovania kvality podľa európskeho modelu excelencie EFQM, tretia časť je venovaná analýze aktuálneho stavu s nadväzujúcimi odporučeniami v oblasti tretej misie univerzity – udržateľného rozvoja a spoločenskej zodpovednosti vo vzťahu k Cieľom udržateľného rozvoja OSN. Externá expertíza kvality predstavuje pre UCM v Trnave strategický a inšpiratívny dokument. Odporučil prodekanom preštudovať si materiál a vybrané námety využiť na súčastiach.

Ad 4)

Záver

Predseda Komisie pre kvalitu UCM prorektor prof. Lenovský poďakoval prítomným za účasť a ukončil zasadnutie Komisie kvality UCM v Trnave.

V Trnave, 29.09.2023

Zapísala: Mgr. Kristína Obúlaná ..................................................

Overila: Ing. Jana Štefánková, Ph.D. ..................................................

..............................................

prof. PhDr. Ladislav Lenovský, PhD.  
 predseda Komisie pre kvalitu UCM